Diari Oficial de la Generalitat Valenciana


Sumari del DOGV 6379, del 19-10-2010 (2010/11926)

DECRET 169/2010, de 15 d'octubre, del Consell, pel qual es crea i regula l'Observatori de la Seguretat Ciutadana a la Comunitat Valenciana.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2010/10/15/169**

### Versions

 04/01/2018 - Actualitat  23/10/2012 - 03/01/2018  Text inicial: 20/10/2010 - 22/10/2012 

### Dades del document

Número de DOGV
:   6379

Data del DOGV
:   19-10-2010

Secció del DOGV
:   I. DISPOSICIONS GENERALS

Número del document
:   2010/11281


Data del document
:   15-10-2010

Organisme emissor
:   Conselleria de Governació

Tipus de document
:   Decret

Correcció d'errades

Anàlisi jurídica

 Descriptors 

:   * Observatori de la Seguretat En la Comunitat Valenciana
    * reglament intern
    * seguretat pública
    * legislació
    * participació social

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 04.01.2018**

 

**DECRET 169/2010, de 15 d'octubre, del Consell, pel qual es crea i regula l'Observatori de la Seguretat Ciutadana a la Comunitat Valenciana.** ****[1]****

 

**[(DOGV núm. 6379 de 19.10.2010)](http://www.docv.gva.es/datos/2010/10/19/pdf/2010_11210.pdf) Ref. 011218/2010**

 

PREÀMBUL

 

I

 

La Constitució espanyola de 27 de desembre de 1978 estableix en el seu preàmbul el desig de prevaler com a pilar fonamental de la societat, entre altres, la seguretat, en dir que «La nació espanyola, desitjant establir la justícia, la llibertat i la seguretat i promoure el bé de tots els qui la integren, fent ús de la seua sobirania...». Afegint, en l'article 9.2, un important recordatori a tots els poders públics en incidir que «promouran les condicions per a la llibertat i la igualtat de l'individu i dels grups en què s'integren, remoure els obstacles que n'impedisquen o n'entrebanquen la plenitud…».

Queda, doncs, així de manifest la responsabilitat del gestor polític, cada un en el seu àmbit de competències, de vetlar pels drets i llibertats fonamentals a què es refereix la Constitució.

També el títol I, «Dels drets i deures fonamentals», incideix, en l'article 10 del mateix text legal, en el fet que són els drets i llibertats fonamentals el fonament de l'ordre polític i de la pau social. I afegeix l'article 17.1 «Tota persona té dret a la llibertat i a la seguretat».

Per la seua banda, l'article 104 assigna les competències en l'esmentada matèria, en indicar que «Les forces i els cossos de seguretat, sota la dependència del Govern, tindran com a missió protegir el lliure exercici dels drets i llibertats i garantir la seguretat ciutadana».

 

II

 

En aquest sentit, i amb el màxim respecte institucional a l'atribució de competències en matèria de seguretat al Govern de la nació, és necessari introduir el principi constitucional de col·laboració entre les distintes administracions públiques que integren l'organització territorial de l'Estat, atès que resulta convenient i necessari per a l'objectiu comú d'eficàcia i eficiència que n'ha de presidir l'actuació, la qual cosa implica posar a disposició de qualsevol d'elles els mitjans que precisen per al millor exercici de les seues funcions, per a la seua col·laboració, informació i codecisió.

Per tot alló adés exposat, és objectiu del Consell incrementar l'eficàcia, analitzant, col·laborant i unint esforços amb altres administracions públiques fins a aconseguir l'excel·lència en el servici que s'ofereix en matèria de seguretat al ciutadà de la Comunitat Valenciana.

 

III

 

Per a complir amb els objectius adés plantejats, i amb el ferm compromís de continuar treballant pel ciutadà i per al ciutadà de la Comunitat Valenciana, es considera adequat i necessari la creació de l'Observatori de la Seguretat Ciutadana a la Comunitat Valenciana, com a órgan consultiu i deliberant, integrat per representants institucionals i professionals de distints àmbits i activitats, que d'una manera o una altra es troben implicats en matèria de seguretat, de manera que, sense interferir en les competències d'altres poders públics implicats, coadjuve a la consecució d'una millora en la seguretat a la Comunitat Valenciana. Tot aixó de conformitat amb el que disposa l'article 49.3.14ª. de l'Estatut d'Autonomia de la Comunitat Valenciana, que atribueix a la Generalitat la competència exclusiva en matèria de protecció civil i seguretat, sense perjudici del que disposa l'article 149 de la Constitució, i, si és el cas, de les bases i l'ordenació de l'activitat económica general de l'Estat, i els articles 18.f) de la Llei del Consell, i 10.1.a) del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, modificat pel Decret 115/2010, de 27 d'agost, del Consell.

En definitiva, amb la creació de l'Observatori de la Seguretat Ciutadana a la Comunitat Valenciana es disposa d'una plataforma permanent, amb representació dels sectors implicats, amb visió tant de general com sectorial, per escometre aquelles mesures o realitzar les propostes que es consideren necessàries per a la millora de la seguretat, com un pilar més de la societat del benestar.

Per tot aixó, havent pres en consideració el contingut de l'informe de l'Advocacia General de la Generalitat en relació amb aquest assumpte, així com totes i cada unes de les al·legacions formulades per les conselleries en l'àmbit de les quals poguera incidir, i de conformitat amb el que disposa l'Estatut d'Autonomia de la Comunitat Valenciana; la Llei del Consell; i el Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, modificat pel Decret 115/2010, de 27 d'agost, a proposta del conseller de Governació i amb la deliberació prèvia del Consell, en la reunió del dia 15 d'octubre de 2010,

 

DECRETE

 

CAPÍTOL I. Part preliminar

 

**Article 1. Creació**

Es crea l'Observatori de la Seguretat a la Comunitat Valenciana com a órgan consultiu, deliberant, d'anàlisi i estudi i d'assessorament en matèries relacionades amb la seguretat en els seus múltiples vessants».

 

**Article 2. Funcions**

1. Corresponen a l'Observatori de la Seguretat a la Comunitat Valenciana les funcions següents:

a) Analitzar, estudiar i informar, d'ofici o a instància de part, les diferents qüestions en matèria de seguretat pública que succeïsquen a la Comunitat Valenciana.

b) Formular conclusions, recomanacions i propostes tendents a millorar els indicadors en matèria de seguretat, gestió de recursos humans de les Forces i Cossos de Seguretat, mitjans tècnics i infraestructures, així com sobre sistemes d'informació relacionats amb la seguretat.

c) Constituir un fórum d'intercanvi, comunicació i propostes entre administracions i organismes públics, així com amb la societat civil.

d) Proposar la realització d'estudis i informes tècnics de diagnóstic de la situació de la seguretat a la Comunitat Valenciana, tant de forma general com per col·lectius o sectors.

e) Vetlar i proposar totes les mesures que estime eficaces perquè es complisquen les normes bàsiques de convivència i de respecte a les lleis, especialment en matèria d'integritat de les persones, els seus drets i llibertats, vinculats a l'àmbit de la seguretat.

f) Fomentar la participació ciutadana i promoure relacions amb institucions semblants, en els termes que preveu la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, així com en el Decret 76/2009, de 5 de juny, del Consell, pel qual s'aprova el seu reglament de desplegament i execució.

2. Per a la realització de les seues funcions, s'articularà la col·laboració amb l'Institut Valencià de Seguretat Pública i Emergències (IVASPE), a través del Centre d'Investigació de Seguretat i Emergències (CISE), així com amb altres institucions, órgans i servicis de matèries relacionades de l'Administració autonómica, local i amb institucions nacionals i internacionals.

 

CAPÍTOL II. Composició i funcionament

 

**Article 3. Composició**

1. El Ple de l'Observatori de la Seguretat en la Comunitat Valenciana està integrat per:

a) Presidència: la persona responsable de la conselleria competent en matèria de seguretat.

b) Vicepresidència primera: la persona titular de la secretaria autonómica competent en matèria de seguretat.

c) Vicepresidència segona: la persona titular de la direcció general competent en matèria de seguretat.

d) Vocals, un nombre de vint:

1r. Tres persones representants del Govern de la Nació a la Comunitat Valenciana amb competències en matèria de seguretat, designades per la Delegació del Govern.

2n. Tres persones representants de la Federació Valenciana de Municipis i Províncies, designades pel la persona que té atribuïda la presidència de la federació.

3r. Una persona representant de la Unitat del Cos Nacional de Policia adscrita a la Comunitat Valenciana, designada per qui tinga la presidència de l'Observatori de Seguretat a la Comunitat Valenciana.

4t. Una persona representant dels Cossos de Policia Local de la Comunitat Valenciana, designada per qui tinga la presidència de l'Observatori de Seguretat a la Comunitat Valenciana.

5t. Una persona representant del Cos Nacional de Policia a la Comunitat Valenciana, designada per la Direcció Superior del Cos Nacional de Policia de la Comunitat Valenciana.

6t. Una persona representant de la Guàrdia Civil de la Comunitat Valenciana, designada pel general de brigada cap de la VI Zona de la Guàrdia Civil de València.

7m. Una persona representant de la seguretat privada, designada per qui tinga la presidència de l'Observatori de Seguretat en la Comunitat Valenciana, entre les empreses de seguretat privada amb presència a la Comunitat Valenciana.

8u. Una persona representant del sistema universitari valencià, designada a proposta de qui tinga la presidència del Consell Valencià d'Universitats i de Formació Superior, en la forma i pel temps que es determine en el desplegament i execució d'este decret.

9é. Una persona representant del Tribunal Superior de Justícia de la Comunitat Valenciana.

10. Una persona representant de la conselleria competent en matèria de seguretat.

11. Una persona representant de la conselleria competent en matèria de justícia.

12. Una persona representant de la conselleria competent en matèria d'agricultura, pesca i alimentació.

13. Una persona representant de la conselleria competent en matèria d'indústria i comerç.

14. Una persona representant de la conselleria competent en matèria de medi ambient, urbanisme i habitatge.

15. Una persona representant de la conselleria competent en matèria d'educació.

16. Una persona representant de la conselleria competent en matèria de patrimoni cultural.

2. Podran ser convocats al Ple per qui tinga la presidència de l'Observatori de Seguretat a la Comunitat Valenciana fins a tres professionals de reconegut prestigi de distints àmbits i activitats professionals vinculades als temes a tractar, segons l'orde del dia de la convocatória, que actuaran amb veu peró sense vot.

3. La secretaria de l'Observatori de Seguretat a la Comunitat Valenciana recaurà en una persona funcionària de carrera del grup A1 de la direcció general de la conselleria competent en matèria de seguretat.

4. La persona que tinga la vicepresidència primera substituirà a la persona titular de la presidència de l'Observatori de Seguretat a la Comunitat Valenciana en els casos d'absència o malaltia.

 

**Article 4. Nomenament i mandat dels membres**

1. Les persones vocals i els seus suplents seran nomenades per qui tinga la presidència de l'Observatori de Seguretat a la Comunitat Valenciana, a proposta, si és el cas, de les entitats i institucions a què representen, d'acord amb les normes que regixen els nomenaments en cada institució.

2. Les persones vocals seran nomenades per un període de dos anys, prorrogables per altres dos anys més, podent ser els seus nomenaments revocats en qualsevol moment per qui tinga la presidència de l'Observatori de Seguretat a la Comunitat Valenciana, així com a instància de l'organització a la qual representen, qüestió de la qual es donarà compte al Ple.

 

**Article 5. Normes de funcionament i règim jurídic**

1. L'Observatori funcionarà en Ple o en les comissions de treball que es constituïsquen, que podran ser sectorials en funció del tema a tractar o territorials, per a aquells assumptes que requerisquen un tractament diferenciat i no generalista. Les comissions de treball podran ser presidides pel/per la vicepresident/a primer/a o el/la vicepresident/a segon/a.

2. L'Observatori es reunirà amb caràcter ordinari almenys una vegada cada semestre, així com amb caràcter extraordinari quan el convoque el/la seu/a president/a, a iniciativa própia o a sol·licitud, almenys, d'un terç dels membres de l'Observatori.

3. Les reunions seran convocades pel/per la president/a de l'Observatori amb, almenys, set dies d'antelació. En tractar-se d'una matèria com la seguretat, el termini de convocatória podrà reduir-se a 48 hores en cas d'urgència.

4. L'Observatori podrà constituir comissions o grups de treball específics per àrees d'actuació per a l'exercici de les funcions previstes en el present decret, podent demanar-hi la col·laboració d'aquells experts que, en funció dels temes a tractar, estime convenient.

5. Als extrems no previstos en el present decret caldrà ajustar-se al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 6. Adscripció i gestió administrativa**

L'Observatori de la Seguretat a la Comunitat Valenciana s'adscriu a la conselleria competent en matèria de seguretat, i correspon a la direcció general competent en esta matèria prestar l'assistència tècnica i administrativa necessària a este.

 

**Article 7. Gastos de funcionament, dietes i indemnitzacions per assistències**

La condició de membre de l'Observatori de la Seguretat a la Comunitat Valenciana no té caràcter retribuït.

 

DISPOSICIONS FINALS

 

**Primera. Desplegament**

El/la conseller/a competent en matèria de seguretat queda facultat per a dictar totes les disposicions que siguen necessàries per al desplegament i l'execució del present decret.

 

**Segona. Entrada en vigor**

El present decret entrarà en vigor l'endemà de la publicació en el Diari Oficial de la Comunitat Valenciana.

 

València, 15 d'octubre de 2010

 

El president de la Generalitat,

FRANCISCO CAMPS ORTIZ

 

El conseller de Gobernación,

SERAFÍN CASTELLANO GÓMEZ

 

 

---

****[1]****  Articles 1, 2, 3, 4, 6 i 7 modificats pel **[Decret 162/2012, de 19 d'octubre, del Consell](http://www.dogv.gva.es/va/disposicio?sig=009546/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009546/2012)**, pel qual es modifica el Decret 169/2010, de 15 d'octubre, del Consell, de creació i regulació de l'Observatori de la Seguretat Ciutadana a la Comunitat Valenciana (DOGV núm. 6886 de 22.10.2012) Ref. Base de dades 009546/2012.


Còpia Permalink ELI